Man sterf in Randburg-ongeluk | Nuus24
Man sterf in Randburg-ongeluk
'Dronk' polisieman op N2 vasgetrek
Randburg – 'n Man is dood en twee mense het verskeie beserings opgedoen in 'n motorongeluk in Randburg, het paramedici Saterdag gesê.Die presiese oorsaak van die ongeluk wat Vrydagaand plaasgevind het, is nog nie bekend nie, maar die voertuig het die pad verlaat en deur die muur van 'n woonkompleks gejaag.'n Man, wat die bestuurder van die motor was, het kop-, bors-, rug- en nekbeserings opgedoen en is later op die toneel dood verklaar.Die passasier wat langs hom gesit het is slegs lig beseer, maar die vrou wat agter gesit het, het ernstige kop- en nekbeserings asook 'n gebreekte arm opgedoen. Die twee beseerdes is na die Helen Joseph-hospitaal vir verdere behandeling geneem. Die oorsaak van die ongeluk sal ondersoek word.Volg Nuus24 op Twitter.– ER24